Jean Louis Bretteville

Jean Louis Bretteville  
(født 15. juni 1905 i Arendal, 
død 9. mai 1956)
var en norsk fotballspiller, kjent fra landslaget og opphold i utlandet.

I hjembyen spilte han for Idrettsklubben Grane frem til 1917.
Han spilte centerhalf for Lyn Oslo juniorlag  og for A-laget
var han med i periodene 1922-25 og 1932-33, hvori han vant en 2.-plass i
Norgesmesterskapet i fotball for herrer 1923.
I studietiden i Frankfurt am Main var han i FSV Frankfurt 1925-32 som amatør,
blant annet scoret han 22 ganger i 18 kamper.
For Norges herrelandslag i fotball hadde han ni kamper 1925-36, men
deltok ikke i Sommer-OL 1936 grunnet arbeidsforhold.
Bretteville ble æresmedlem i Lyn i 1956 og var formann 1953-54.

Han var oldebarn av Christianias borgermester og landets statsminister Christian Zetlitz Bretteville (1810–71), av den fransk-normanniske adelsslekten le Normand de Bretteville.
Selv drev Jean Louis Bretteville  International Skipshandel i Kristiania fra tiden før den andre verdenskrig og deltok i Milorg.  Han gikk bort etter et lengre sykeleie.

Referanser

Eksterne lenker 
 

Norske fotballspillere
Norske landslagsspillere i fotball for herrer
Norske handelsfolk
Fotballspillere for Lyn Fotball
Fotballspillere for FSV Frankfurt
Norske fotballspillere i Tyskland
Medlemmer av Milorg
Personer fra Arendal kommune
Fødsler i 1905
Dødsfall i 1956